สวัสดีคับ คือผมอายุ16 นะครับเป็นผู้ชาย ผมมีอาการป่วยเป็นไข้ขึ้นสูงตั้งแต่เมื่อคืนวันศุกร์ที่ผ่านมา (25/10/62) จนมาเมื่อคืนวันเสาร์ ผมลงมาที่ห้องน้ำเพราะรู้สึกคลื่นไส้จะอาเจียนแต่ก็ไม่อาเจียนแล้วทีอาการถ่ายอุจจาระ​เป็นแบบเหลวไม่มีแบบก้อนเลยพอมาตอนเช้าวันนี้รู้สึกปวดท้องเป็นระยะๆ แล้วก็รู้สึกอยากจ่ายอุจจาระ​แล้วพอลุกไปห้องน้ำไปถ่ายอุจจาระ​มันก็ถ่ายแปปเดียวแล้วเป็นเหลวสีออกเหลืองปนสีแดงน้ำตาลอ่ะครับ ผมเป็นโรคอะไรเหรอครับช่วยบอกผมด้วยนะครับรบกวนด้วยครับ
สวัสดีค่ะ อาการมีไข้ คลื่นไส้ อาเจียน ปวดท้อง อาจมีสาเหตุจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-โรคลำไส้แปรปรวน แต่มักต้องมาเป็นเรื้อรังเกิน 1 เดือนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากมีอาการถ่ายมากจนอ่อนเพลีย ถ่ายเหลวมีมูกเลือดปน ไข้สูง ปวดท้องมาก อาเจียนเป็นเลือด กินได้น้อย ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.ค่ะ